cyanic-selkie/wikianc huggingface dataset:
Հայկական կրթությունը Օսմանյան կայսրությունում
Հայկական կրթությունը Սիսում
1900-ականների սկզբին, մինչև 1915 թվականը Սիսում կրթական կյանքը որոշակի աշխուժություն է գրանցել, սակայն այն ընդհատվել է ջարդերի ժամանակ։ 1919 թվականին Սիսիս հայերից ջարդերը վերապրածները հետ են եկել հայրենիք ու Ֆրանսիական բանակի հովանավորությամբ փորձել են նոր կյանք սկսել։ Ազգային վարժարանի շենքը ավերակ էր, այն քանդել են և նորը կառուցել, սակայն զարթոնքն այստեղ երկար չի տևել, քանի որ 1920 թվականի մայիսին ֆրանսիական նահանջող բանակի հետ Սիսի հայությունը ստիպված էր լքել քաղաքն ու հեռանալ։ Սիսի կրթական հաստատություններից շատերի մասին քիչ տեղեկություններ են պահպանվել, առավել նշանավոր էին հետևյալները՝
Հայական դպրոցների ցանկը Օսմանյան կայսրությունում
Ցանկում ներկայացված են հայկական դպրոցները և սովորողների թիվը՝ ըստ Օսմանյան կայսրության տարածաշրջանների՝ 1912 թվականի դրությամբ
Տես նաև
Արևմտյան Հայաստանն Օսմանյան կայսրության կազմում
Արտաքին հղումներ
Օսմանյան կայսրության հայկական վարժարանների մասին ցուցադրություն
Ծանոթագրություններ
Կատեգորիա:Արևմտյան Հայաստանի կրթօջախներ Կատեգորիա:Հայկական դպրոցներ Կատեգորիա:Թուրքիայի հայկական դպրոցներ
(216) Կլեոպատրա
(216) Կլեոպատրա (Kleopatra), աստերոիդ աստերոիդների հիմնական գոտում։ Հայտնաբերվել է 1880 թվականի ապրիլի 10-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,7959 ա. մ., առավելագույնը մոտենում է 2,1003 ա. մ. հեռավորության վրա և հեռանում 3,4915 ա. մ., իսկ Երկրի ուղեծրին Կլեոպատրա աստերոիդը նվազագույնը մոտենում է 1,1069 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1707,58 երկրային օրվա ընթացքում, իր ուղեծրով շարժվելով միջինը 0,210825 աստիճան/օր արագությամբ։
Ուղեծրի հարթությունը խավարածրի հարթության հետ կազմում է 13.1° անկյուն։
Ըստ Տոլենի սպեկտրալ դասակարգման պատկանում է M դասին ։
Անուն
Անունն ստացել է Եգիպտոսի թագուհի Կլեոպատրայի ( մ.թ.ա. 69- մ.թ.ա. 30 թթ.) պատվին։
Արտաքին հղումներ
Կատեգորիա:Աստերոիդների դաս M Կատեգորիա:1880 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(8673) 1991 RN5
(8673) , աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,728906 ա. մ., առավելագույնը մոտենում է 2,5432 ա. մ. հեռավորության վրա և հեռանում 2,9146 ա. մ. ։ Արեգակի շուրջ մեկ ամբողջական պտույտ է կատարում 1646,57 երկրային օրվա ընթացքում, իր ուղեծրով շարժվելով միջինում 0,218636 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,7° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարինա Կուկինա
Մարինա Վլադիմիրովնա Կուկինա (Марина Владимировна Кукина, ), ռուս ռեգբիստ, «РГУТИС-Подмосковье» (ռեգբի-7) և «ВВА-Подмосковье» (ռեգբի-15) ակումբների խաղացող։ 2014, 2016, 2017, 2018, 2019 և 2021 թվականներին դարձել է Եվրոպայի չեմպիոն։ Ռուսաստանի միջազգային կարգի սպորտի վարպետ, Ռուսաստանի սպորտի վաստակավոր վարպետ ։
Կարիերա
Մարինան մանկության տարիներին զբաղվել է սպորտային մարմնամարզությամբ և թեթև ատլետիկայով (նիզակի նետում) ։ Ռեգբիով զբաղվել սկսել է Լիպեցկում այն բանից հետո, երբ գնացել է մարզադաշտ՝ աջակցելու հարազատ եղբորը։ Նա սովորել է օլիմպիական հերթափոխի մարզադպրոցում, այնուհետև ընդունվել է Մոսկվայի սերվիսի պետական համալսարան ։ «РГУТИС-Подмосковье» և «ВВА-Подмосковье» ակումբներում հանդես գալ սկսել է Մոսկվա տեղափոխվելու պահից, դրանց կազմում դարձել է Ռուսաստանի բազմակի չեմպիոն և Ռուսաստանի գավաթակիր։ Առաջին մարզիչը եղել է Մարատ Մինիսլամովը ։
Ռուսաստանի ռեգբիի հավաքականի կազմում հաղթել է Եվրոպայի առաջնություններում 2014, 2016, 2017 (Մալմորի և Կազանի էտապներ), 2018 , 2019 և 2021 թվականներին (հայտագրվել  է Լիսաբոնի և Մոսկվայի էտապներում )։ 2015 թվականին Դուբայում կայացած ռեգբիի համաշխարհային սերիայի փուլում թիմի հետ դուրս է եկել մրցաշարի եզրափակիչ՝ դուրս մղելով Նոր Զելանդիայի թիմին և հավաքականի հետ զբաղեցրել է 2-րդ տեղը ։
2021 թվականի հուլիսին ընդգրկվել է Ռուսաստանի օլիմպիական կոմիտեի թիմի հայտացուցակում և մասնակցել Տոկիոյի Ամառային օլիմպիական խաղերին  ։
Արտաքին հղումներ
Կատեգորիա:Ռուս մարզիկներ
Սլեքլայն
Սլեքլայն (Slackline slack՝ «թույլ», line՝ «գիծ» բառերից), մարզաձև, հատուկ ձգված ժապավենի վրա քայլելու հմտություն, դինամիկ հավասարակշռությունը զարգացվելու վարժություն։ Սլեքլայն է կոչվում նաև մարզաձևում գործածվող ժապավենը։
Նկարագրությունը
Հարթ, նեյլոնից կամ պոլիէստեթրից հատուկ ժապավենը ձգվում է երկու կայուն օբյեկտների (սովորաբար՝ ծառերի) միջև։ Տարբերվում է լարախաղացությունից, որտեղ գործածվում է առավելագույնս պիրկ ձգված, շրջանաձև հատույթով պարան կամ ճոպան։ Ժապավենի ձգվածությունը կարգավորվում և փոփոխվում է ըստ նպատակահարմարության, երկարությունը և լայնությունը նույնպես տարբեր է լինում՝ նախատեսված տարբեր հնարքների, երկար ճանապարհներ անցնելու, կամ ջրի մակերևույթից բարձր ձգելու համար։
Ուրբանլայնինգ
Սովորաբար կազմակերպվում է քաղաքային միջավայրում՝ զբոսայգում կամ փողոցում։ Ժապավենը ձգվում է ծառերի միջև։ Ժապավենի լայնությունը սովորաբար մոտավորապես 5 սմ (ավելի ճիշտ՝ 2 մատնաչափ) է, սակայն որոշ սլեքլայներներ գործածում են նաև ավելի նեղ՝ 5/8 կամ 1 մատնաչափ լայնությամբ ժապավեններ։
Թրիքլայնինգ
Ժապավենի լայնությունը սովորաբար 2 մատնաչափ է, կապվում է համեմատաբար մոտ գետնին, սակայն կարող է բարձր էլ լինել։ Ժապավենի միջոցով տարբեր հնարքներ են կատարվում՝ քայլել, շրջվել, ծունկ դնել, վազել, ցատկել, նստել խաչաձև ծալած ոտքերով և այլն, և այլն ։
Հայլայնինգ
Այս դեպքում սլեքլայնը կապում են գետնից շատ բարձր։ Գերադասելի է, կախված բարձրությունից՝ պարտադիր է քայլել ապահովումով։
Վոթերլայնինգ
Ժապավենը ձգվում է ջրի վրայով ։
Յոգալայնինգ
Սլեքլայնի այս տեսակը կոչվում է նաև յոգա-սլեքլայն կամ սլեքսանա։ Յոգայի ավանդական դիրքերը տեղափոխվում են ժապավենի վրա ։
Սլեքլայնը Հայաստանում
Հայաստանում մարզաձևով հետաքրքրվողները միավորվել են և փորձում են տարածել սլեքլայնը Հայաստանում ։ Խումբը համագործակցում է Ալպինիզմի և լեռնային տուրիզմի հայկական ֆեդերացիայի հետ, պարապմունքներ կազմակերպում նաև մարզերում ։
Ծանոթագրություններ
Կատեգորիա:Անհատական մարզաձևեր
Գլելե
Գլելե (Glélé; ? - 1889), Դագոմեայի թագավոր (1858 - 1889)։
Հղումներ
Կատեգորիա:Դահոմեա
Արևմտյան Շպիցբերգեն
Արևմտյան Շպիցբերգեն (Spitsbergen), կղզի Նորվեգիայի կազմում գտնվող Շպիցբերգեն (Սվալբարդ) կղզեխմբում՝ Ատլանտյան օվկիանոսի հյուսիսային և Հյուսիսային սառուցյալ օվկիանոսի միջև։ Ունի 39 044 կմ² (որոշ աղբյուրներում՝ 37 673 կմ²) մակերես։
19-րդ դարի սկզբին Ռուսական կայսրությունը, Նորվեգիայի թագավորությունը և Շվեդիայի թագավորությունը կղզու վերաբերյալ ստորագրեցին առաջին համաձայնագիրը։ Իսկ 1920 թվականի փետրվարի 9-ին Արևմտյան Շպիցբերգենը ամբողջ կղզեխմբի հետ միասին հանձնվեց Նորվեգիային այն պայմանով, որ համաձայնագրի ստորագրմանը մասնակից բոլոր 39 երկրները իրավունք ունեն կղզին օգտագործել տնտեսական նպատակներով։ Խնդիրը սրվեց, երբ կզղում հայտնաբերվեց քարածխի հանք։ Ներկայումս Շպիցբերգենում տնտեսական գործունեություն են իրականացնում միայն Նորվեգիան և Ռուսաստանը։
Ռուսաստանը կղզում ունի քարածխի հանք, ռուսական նավաստիները ձկնորսությամբ են զբաղվում Շպիցբերգենի խութում, ինչն էլ Նորվեգիայի հետ հակասությունների պատճառ է հանդիսանում։ Վերջինս ցանկանում է կղզեխմբի նկատմամբ սահմանել միայնակ հսկողություն ։ Ենթադրվում է, որ Շպիցբերգենի խութում կան նավթի և գազի պաշարներ ։
Կղզում գործում է Լոնգյիրի օդանավակայանը։
Կղզու քիչ բնակչությունը հիմնականում զբաղված է գիտության, զբոսաշրջության և հանքաարդյունաբերության ոլորտներում։
Պատմություն
Նորվեգական 1194 ժամանակացույցում հանդիպում է ոմն Սվալբարդ։ Սակայն հստակ հայտնի չէ, որ նա վերաբերվում է տվյալ կղզուն։ Հնարավոր է, որ ոմն Սվալբարդը կապ է ունեցել Գրելանդիայի կամ Յան-Մայնի հետ։ Կղզիախումբը իր ներկա անվանումը ստացել է 1596 թվականին այն կրկին հայտնաբերած հոլանդացի Վիլեմ Բարենցը, ով և տեղանքին տվել է Շպիցբերգեն անունը։ Թարգմանաբար «Շպիցբերգեն» նշանակում է «սուր լեռներ»։ Ներկայումս նրա անունով է կոչվում Շպիցբերգենի ռուսական Բարենցբուրգ ավանը։ Բարենցը կղզու տարածքում հայտնաբերեց մեծ քանակությամբ ծովացուլերի և կետերի, ինչից հետո կազմակերպվեցին բազմաթիվ արշավանքներ դեպի այդ վայրերը, որոնց հետևանքով կենդանատեսակները հայտնվեցին բվերացման եզրին։
1765—1766 թվականներին  Միխայիլ Լոմոնոսովը Վ.Յ.Չիչագովի գլխավորությամբ կազմակերպել է 2 գիտարշավ դեպի Շպիցբերգեն։
Արևմտյան Շպիցբերգենի հյուսիսային հատվածը կոչվում է Անդրեի երկիր ի պատիվ շվեդ Անդրե Սոլոմոնի, ով 1897 թվականին փորձ է կատարել օդապարիկով հասնել Հյուսիսային բևեռ։
Համաշխարհային սերմնապահեստարան
Շպիցբերգենի Լոնգիր գյուղում ՄԱԿ-ի հովանու ներքո ստեղծվել է սերմնանյութերի համաշխարհային պահեստարան, որտեղ պահվում են աշխարհում գոյություն ունեցող սերմերը։ Անհրաժեշտության դեպքում յուրաքանչյուր երկիր այնտեղից կստանա իր համար նախատեսված սերմերի չափաբաժինը։
2006 թվականի հունիսի 19-ին Նորվեգիայի, Շվեդիայի, Ֆիլանդիայի, Դանիայի, Իսլանդիայի վարչապետները մասնակցեցին պահեստարանի կառուցման հիմնարկեքի արարողությանը։
Պահեստարանը տեղակայված է գետնից 300 մետր խորության վրա՝ լքված քարածխի հանքում։ Կառույցը ունի 1 մետր հաստության երկաթբետոնե պատեր, հակապայթյունային դռներ։ Նյութերի պահպանվում են հատուկ սառնարաններում, որոնք աշխատում են տեղական քարածխով։
Շպիցբերգենը որպես սերմնապահեստարան ընտրվել է այն պատճառով, որ այնտեղ մշտապես ձյունապատ է և չկա տեկտոնական ակտիվություն։
Արտաքին հղումներ
Կատեգորիա:Կղզիներ այբբենական կարգով Կատեգորիա:Շպիցբերգեն
Աստերոիդների ցանկ (82801-82900)
Աստերոիդների ցանկ (82701-82800) * Աստերոիդների ցանկ * Աստերոիդների ցանկ (82901-83000)
Կլումբերի գաղտնիքը
Սյուժե
Պատմությունը գրված է շոտլանդացի Ջոն Ֆոզերգիլ Ուեստի անունից, ով իր հոր և քրոջ հետ տեղափոխվել է Էդինբուրգից Շոտլանդիայի հարավում գտնվող Ուիգտաունշիր կոմսություն։ Նրանց տանից ոչ հեռու գտնվում է Կլումբեր-Հոլլի հնագույն կալվածքը, որը դատարկ է եղել երկար տարիներ։ Մի անգամ Կլումբեր-Հոլլում հայտնվում են նոր վարձակալներ` Հնդկաստանում պատերազմած գեներալ Խեզերստոնի ընտանիքը։ Ջոն Ուեստը հոգ է տանում գեներալի աղջկան և հայտնաբերում է, որ գեներալը վարում է չափազանց մեկուսի կյանք, ցանկապատում է կալվածքը բարձր պարսպով:Լուրեր են տարածվում, թե նա զգուշանում է Արևելքից եկած ինչ որ եկվորներից։ Ամեն տարի գեներալի վախը հասնում է իր գագաթնակետին հոկտեմբերի 5-ին, որից հետո նա հանդարտվում է որոշ ժամանակով։ Որոշ ժամանակ անց, Շոտլանդիայի ծովափի ոչ հեռու գտնվող ծովախորշում մի նավ խորտակվում է, և ողջ մնացածների շարքում գտնվում են 3 բուդդիստ քուրմ, ովքեր բարձրացել եին նավեզր Կարաչայում։
Երբ Ջոն Ուեստը տեղեկացնում է գեներալ Խեզերստոնին քուրմերի մասին, նա համակերպվում է իր ճակատագրին և հրաժարվում է Ուեստի ցանկացած օգնությունից։ Մի անգամ, գիշերը, այդ 3 քուրմերը կանչում են գեներալ Խեզերստոնին և Կլումբեր-Հոլլից կապրալ Ռուֆուս Սմիթին (ով պատերազմել է Հնդկաստանում գեներալի հետ միասին և, ըստ երևույթին, գտնվել է նույն վտանգի մեջ ) ։ Էքստասենսոր հատկություններով օժտված քուրմերը հաստատում են գեներալի և կապրալի գիտակցության նկատմամբ լիարժեք հսկողություն և ստիպում են նրանց խեղդվել տեղական Կրիի ճահիճում։ Գեներալ Խեզերստոնը թողնում է նամակ, որը հանձնարարում է փոխանցել Ուեստին` իր մահի կամ անհետացման դեպքում։ Ուեստը կարդում էգեներալի նամակը, նա հասկանում է Կլումբերի գաղտնիքը։ Գեներալը իր օրագրում նկարագրում է, որ 40 տարի առաջ, Աֆղանստանի առաջին պատերազմի ժամանակ, նրանք Ռուֆուսի հետ, կռվել են աֆրիդիոսների ցեղերի հետ Գինդուկուշի լեռնանցքում։ Երբ նրանց ջոկատը փակուղու մեջ է մտցնում պարտված աֆրիդոսներին, որպեսզի վերացնի նրանց, քարանձավից դուրս է գալիս մի ծերունի և փորձում է խանգարել Խեզերստոնին և Ռուֆուսին։ Վերջիններս սպանում են այդ ծերունուն և անցնում են կոտորածի։ Նրանց կողմից սպանված ծերունին (Հուլաբ-շախ) եղել է բուդդիստ քահանա` բուդդիզմի բարձրագույն հոգևոր պետերից մեկը և նրա աշակերտները երդվել էին իրենց ուսուցչի մահվան համար վրեժ լուծել:ԽԵզերստոնին թողել էին 40 տարի` մինչ նրա հաշվեհարդար տեսնելը ։
Արտաքին հղումներ
Կատեգորիա:1889 վեպեր Կատեգորիա:Անգլերեն գրքեր Կատեգորիա:Անգլերեն գրականություն
Գյուլխասի սար
Գյուլխասի սար, լեռ Հայաստանի Շիրակի մարզում, Շիրակի դաշտում, Լեռնանցք գյուղի հյուսիսային կողմում ։
Ծանոթագրություններ
Կատեգորիա:Շիրակի մարզի լեռներ
Լյուկ Քեյջ
Լյուկ Քեյջ (Luke Cage), իսկական անունը՝ Կառլ Լուկաս (Carl Lucas), ինչպես նաև հայտնի է որպես Ամենակարողը (Luke Cage), Marvel կոմիքսների կազմակերպության անդամ։
Քանի որ Լյուկը մեծացել է փողոցում, նրա վարքը և կռիվները նման են փողոցային ենթամշակույթին։ Քեյջը հասկացավ իր ուժի նպատակը և սկսեց օգնել մարդկանց՝ հաճախ վերադարձնելով ստացած գումարը։
Կարճ կենսագրություն և պատմությունը
Լյուկ Քեյջը եղել է բարդ դեռահաս, քանի որ մեծացել էր Նյու Յորքի ամենավտանգավոր և հանցագործային վայրում՝ Գերմելում։ Նրա մոտ ընկերը Ուիլսոն Սթիքերն էր։ Սկզբում նրանք գողեր էին և զբաղվում էին մանր գողություններով, մինչև որ մեծացան։ Երկուսն էլ փոխվում են ու սիրահարվում են միևնույն աղջկան՝ Ռևա Քոննորսին։ Սթիքերը իմանալով դրա մասին՝ Լյուկի տանը թմրանյութ է դնում և հայտնում այդ մասին ոստիկանությանը։ Լյուկը բանտարկվում է, որտեղ նրան առաջարկում են մեղմացնել պատիժը «Սուպերմարդ» գիտափորձին մասնակցելու պայմանով։ Լյուկը համաձայնվում է։ Սակայն պահակը նրան չի հավանում, և լինելով ռասիստ՝ փորձի ժամանակ սարքավորումները շարքից դուրս է հանում, և փորձը դադարեցվում է։
Փորձն անհաջող է ավարտվում, և լաբորատորիայում պայթյուն է տեղի ունենում։ Լյուկը չի մահանում, ավելին՝ սկսում է տիրապետել ավելի մեծ ուժի և անթափանցելի մաշկի։ Նա հեշտությամբ բռունցքով ջարդում է բետոնե պատը և թաքնվում։ Առավոտյան ոստիկանները գտնում են Լյուկի վերնաշապիկը՝ գնդակից ծակված, և մտածում են, որ նա մահացած է։ Մի անգամ Լյուկը տեսավ, թե ինչպես է գողը թալանում ռեստորանը։ Նա բռնեց գողին և վերադարձրեց գողացվածը։ Ռեստորանի տերը վարձատրեց Լյուկին, և այդ ժամանակ նրա գլխում մի միտք ծագեց, իր ընկեր Դենի Ռենդոմի հետ կազմակերպեցին քաղաքում միակ «Հերոսներ վարձավճարով» ընկերությունը։
Հետո Լյուկը դառնում է «Նոր վրիժառնուների» անդամ։ Քաղաքացիական կռվի ժամանակ եղել է Կապիտան Ամերիկայի գլխավոր կողմնակիցներից մեկը և շարունակել է նրա գործը լեգենդար հերոսի մահից հետո։ Հետագայում Սթիվ Ռոջերսը (Ամերիկայի նախկին կապիտան) առաջարկում է նրան գլխավորել Շանթերի խումբը, որով նա էր զբաղված։
Սերիալ
Վերջին 10 տարիների ընթացքում Լյուկի և Երկաթե Բռունցքի մասին քանի անգամ ֆիլմեր են հայտնվել, իսկ Լյուկի դերի հետ կապում էին նույնիսկ Ջեյմի Ֆոքսին, սակայն հերոսներն այդպես էլ չհայտնվեցին մեծ էկրանին։ Marvel և Netflix ընկերությունները հայտնել են, որ ընկերակցում են 4 նոր հեռուստածրագիր ստեղծելու համար՝ նվիրված Խիզախորդին (Daredevil), Ջեսիկա Ջոնսին, Երկաթե Բռունցքին և Լյուկ Քեյջին։ Սերիալը դուրս կգա 2015 թվականին ։ Իդրիս Էլբան եղել է դերերի թեկնածուներից մեկը   ։ Ինդիվիդուալ սերալի նկարահանումից առաջ Լյուկ Քեյջը նկարահանվել է «Ջեսիկա Ջոնս»-ում(Marvel's Jessica Jones). ,Լյուկիդերը տարել է Մայքլ Քոլտերը։
Հերհեր (Ելիզավետպոլի գավառ)
Հերհեր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Գետաբեկի շրջկենտրոնից 9 կմ հեռավորության վրա ։
Բնակչություն
1907 թվականին գյուղն ունեցել է 248, իսկ 1908-ին՝ 355 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Կարողանո՞ւմ եք արդյոք դուք ապրել
«Կարողանո՞ւմ եք արդյոք դուք ապրել» («Умеете ли вы жить?»), 1970 թվականի խորհրդային ֆիլմ, որը նկարահանել է ռեժիսոր Ալեքսանդր Մուրատովը։
Սյուժե
Նատաշա Կորոլյուկը, որը գավառական կոնսերվատորիայի երիտասարդ շրջանավարտ է, և որին սիրահարված է իր համակուրսեցին, ծանոթանում է մոսկվացի դաշնակահարի հետ, որը գայթակղում է աղջկան։ Վերջինս գնում է Մոսկվա և ամուսնանում նրա հետ։ Այնուամենայնիվ, ժամանակի ընթացքում նա հասկանում է, որ սխալ է թույլ տվել, և իր ամուսինը սովորական միջակություն է, տաղանդի բացակայությունը փոխհատուցվում է նրա լկտիությամբ, կապերով, փողով․ նա միայն բոհեմի զազրելի ներկայացուցիչ է, որը զվարճանքից բացի այլ կյանքի մասին չի մտածում։ Նատաշան հասկանում է սխալը և գնում տուն։
Քննադատություն
Ֆիլմը կտրուկ քննադատության է ենթարկվել, բազմիցս նշվել է որպես թույլ «Искусство кино», № 7, 1971; № 7, 1977)։ «Սովետսկի էկրան» ամսագիրը (1972) գրել է, որ դրանում ռեժիսորը անցել է «կինեմատոգրաֆիական ռեմինիսցենցիաների, պաշտոնական որոնումների ոլորտ», Իվան Կորնիենկոն գրել է, որ ֆիլմը նշանավորվում է «լուրջ հակասություններով» ։
Աղբյուրներ
Կատեգորիա:Խորհրդային ֆիլմեր Կատեգորիա:Ա. Դովժենկոյի անվան կինոստուդիայի ֆիլմեր Կատեգորիա:1970 ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային սև-սպիտակ ֆիլմեր
Տոռոելյա դե Մոնգրի
Տոռոելյա դե Մոնգրի (Torroella de Montgrí), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշ Էմպորդա համայնքի կազմում։ Տարածքը զբաղեցնում է 65 կմ2։ Բնակչությունը 11522 մարդ (ըստ 2010 թվականի մարդահամարի)։
Արտաքին հղումներ
Կատեգորիա:Իսպանիայի բնակավայրեր
Քրիստափոր Սյունի
Քրիստափոր եպիսկոպոս Սյունի, հայ հոգևորական, Սյունիքի 13-րդ եպիսկոպոս ։
Կենսագրություն
Քրիստափոր եպիսկոպոսը Սյունիքի եպիսկոպոս է ձեռնադրվել, հաջորդելով՝ Գրիգոր Բ Սյունուն։ 607 թվականին մասնակցել է Աբրահամ Ա Աղբաթանեցու կողմից գումարված Դվինի եկեղեցական ժողովին։ Նրան հաջորդել է Դավիթ Սյունի եպիսկոպոսը ։
Ծանոթագրություններ
Կատեգորիա:Հայ հոգևորականներ Կատեգորիա:Հայ եպիսկոպոսներ Կատեգորիա:Սյունիքի եպիսկոպոսներ
Անիբ (Պրուպտի վտակ)
Անիբ (Аныб), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պրուպտ գետի աջ ափին՝ 108 կմ հեռավորության վրա։ Գետի երկարությունը կազմում է 21 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Բոնգ
Բոնգ (bong, թայերեն՝ บ้อง - բամբուկե խողովակ ), հիմնականում կանեփազգիների, ծխախոտի և/կամ այլ տեսակի բուսական ծագման նյութերի սպառման համար օգտագործվող ֆիլտրման հարմարանք։
Կառուցվածքով և գործառույթով, բոնգերը նման են կալյաններին, սակայն, միաժամանակ, չափսերով առավել փոքր են և դյուրակիր։
Բոնգային կառուցվածք հնարավոր է ստանալ ցանկացած տիպի օդա-ջրատար անոթներից` ավելացնելով թասային գլխիկով սողանային մանրակներ, որոնց շնորհիվ վառվող զանգվածի ծուխն ուղղորդվում է ներսում լցված ջրի մակարդակից ներքև, որտեղից էլ զտված վիճակում բարձրանում է անոթն ի վեր։ Թարմ օդը ներս բերելու և ծխի վերջին մնացորդները սպառելու համար, բոնգի ստորին հատվածում (և լցված ջրի մակարդակից բարձր) առկա անցքի վրայից սկզբնապես անշարժ վիճակում գտնվող սողանը դուրս է բերվում, ինչի շնորհիվ էլ ծուխն արագորեն ներքաշվում է օգտագործողի շնչառական համակարգի մեջ ։
Ռեկրեացիոն նպատակներով կանեփ սպառողների շրջանում բոնգերի ժողովրդայնությունը բացատրվում է այն հանգամանքով, որ սույն մեթոդի վրա հենվողները ստանում են տետրահիդրոկաննաբինոլների (ՏՀԿ) առավել բարձր չափաբաժին (ի հակադրումն, օրինակ ջոյնթերի կամ ծխամորճերի)։ Միևնույն ժամանակ, բարձրանում է նաև խեժերի և այլ վնասակար նյութերի ներթափանցման ռիսկը թոքեր։
Բոնգի ժողովրդականությունը Կանեփ ծխողների շրջանում պայմանավորված է նրանով, որ ծխելու այս մեթոդը ապահովում է, որ տետրահիդրոկաննաբինոլի ավելի մեծ չափաբաժին ընկնի ծխողի թոքերը, քան ծխախոտ (հոդեր) և ծխելու խողովակներ օգտագործելիս։
Բոնգերի ծիսական օգտագործումը դարեր շարունակ տարածված է եղել Լաոսի և Թայլանդի հմոնգ ժողովրդի, ինչպես նաև աֆրիկյան բազմաթիվ ժողովուրդների շրջանում ։
Արտաքին հղումներ
Կատեգորիա:Ծխելու սովորույթ Կատեգորիա:Կանեփի ծխում Կատեգորիա:Չինական հայտնագործություններ
Մ.թ.ա. 7-րդ դար
'''Մ.թ.ա. 7-րդ դար''', սկսվել է Մ.թ.ա. 700 թվականի առաջին օրը և ավարտվել Մ.թ.ա. 601 թվականի վերջին օրը։
(217) Էվդորա
(217) Էվդորա (Eudora), աստերոիդ աստերոիդների հիմնական գոտում։ Հայտնաբերվել է 1880 թվականի օգոստոսի 30-ին Ժերոմ Կոջիայի կողմից Մարսելում ։
Միջին հեռավորությունը Արեգակից կազմում է 2,877873 ա. մ., առավելագույնը մոտենում է 2,0037 ա. մ. հեռավորության վրա և հեռանում 3,752 ա. մ. ։ Արեգակի շուրջ մեկ ամբողջական պտույտ է կատարում 1783,22 երկրային օրվա ընթացքում, իր ուղեծրով շարժվելով միջինում 0,201882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,46° անկյուն։
Արտաքին հղումներ
Կատեգորիա:1880 թվականին հայտնաբերված աստղագիտական մարմիններ Կատեգորիա:Ժերոմ Կոջիայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոլտին
Կոլտին (Coltines), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 433 մարդ, բնակչության խտությունը` 22.77 մարդ/կմ²։ Բնակավայրը զբաղեցնում է 19.02 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 50 կմ հյուսիս-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 304 աշխատունակ (15-64 տարեկան) բնակիչ, որոնցից ակտիվ էին 245-ը, իսկ ոչ ակտիվները` 59։ Ակտիվության ցուցանիշը կազմում է 80,6 %։ 245 աշխատունակ մարդկանցից աշխատել է 227 անձ (128 տղամարդ և 99 կին)։ Գործազուրկ են եղել 18 անձ (6 տղամարդ և 12 կին)։ 59 անաշխատունակներից 22-ը եղել են աշակերտներ կամ ուսանողներ, 25-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ֆրանսիական Դահոմեա
Դահոմեա (Dahomey), նախկին ֆրանսիական գաղութ Ֆրանսիական Արևմտյան Աֆրիկայի կազմում։
Գաղութը կազմավորվել է 1904 թ.։
Երկրորդ համաշխարհային պատերազմից հետո Չորրորդ ֆրանսիական հանրապետությունը սկսեց ընդլայնել իր գաղութների իրավունքները և Ֆրանսիական Արևմտյան Աֆրիկան մտավ Ֆրանսիական Միության մեջ։ 1958-ին, Հինգերորդ ֆրանսիական հանրապետության ժամանակ Ֆրանսիական Միությունը վերակազմավորվեց Ֆրանսիական Կազմակերպության և Ֆրանսիական Արևմտյան Աֆրիկան դադարեց գոյություն ունենալ։ 1958 թ. դեկտեմբերի 11-ին հռչակվեց Դահոմեայի հանրապետությունը։
Կատեգորիա:Բենինի պատմություն Կատեգորիա:Ֆրանսիայի պատմություն Կատեգորիա:Աֆրիկայի գաղութացում Կատեգորիա:1904 հիմնադրված պետություններ և տարածքներ
Հրաշագործներ (հեռուստասերիալ)
Հրաշագործներ (Miracle Workers), ամերիկյան կատակերգական ժանրի հեռուստասերիալ, որը ստեղծվել է սցենարիստ Սայմոն Ռիչի What in God's Name նովելի հիման վրա ։ Պրեմիերան կայացել է 2019 թվականի փետրվարի 12-ին TBS հեռուստաալիքով, առաջին եթերաշրջանի ավարտական էպիզոդը թողարկվել է 2019 թվականի մարտի 26-ին։ 2019 թվականի մայիսին հեռուստաալիքը երկարացրել է հեռուստասերիալը երկրորդ եթերաշրջանով ։ Ռուսաստանում այն ազատ հասանելի է Կինոպոիսկ կայքում՝ Կուրաժ-Բամբեյ ստուդիայի հնչյունավորմամբ ։ Գլխավոր դերակատարներն են Դենիել Ռեդկլիֆը, Ջերալդին Վիսվանաթհանը, Կարան Սոնին և Սթիվ Բուշեմին։
Սյուժե
Հեռուստասերիալի գլխավոր հերոսներից մեկը Քրեյգն է, որը ցածր կոչմամբ հրեշտակ է մշակման և աղոթքների կատարման բաժնում, իսկ մյուսը Էլայզան՝ նրա նոր գործընկերուհին։ Նրանք աշխատում են Heaven Inc. («„Երկինք“ ընկերություն») ընկերությունում և նրանց տնօրենը Աստված է, որը հիմնականում զբաղված է իր հոբբիներով։ Երբ նա որոշում է ոչնչացնել Երկիրը, Քրեյգը և Ելայզան ունենում են երկու շաբաթ ժամանակ, որպեսզի փրկեն մոլորակը, կատարելով ամենաանհնարին աղոթքներից մեկը։
Ստեղծում
2017 թվականի մայիս 17-ին TBS հեռուստաալիքը հայտարարել է, որ պատվեր է կատարել 7 սերիայից բաղկացած առաջին եթերաշրջանի պատվերի մասին։ Հեռուստասերիալը ստեղծել է Սցենարիստ Սայմոն Ռիչը և հիմնված է What in God's Name նվոլեի վրա։ Ենթադրվել է, որ գործադիր պրոդյուսերները լինելու են՝ Սայմոն Ռիչը, Լորն Մայքլսը, Էնդրյու Սինգերը, Դենիել Ռեդկլիֆը և Ուեն Ուիլսոնը։ Արտադրող ընկերությունները եղել են Broadway Video և Studio T ընկերությունները։ 2017 թվականի հոկտեմբերի 19-ին հայտարարվել է, որ Ուիլսոնը էլ չի լինելու գործադիր պրոդյուսեր և նրան փոխարինելու է Սթիվ բուշեմին ։
Հեռուստասերիալի անոնսի պատվերի հետ միժամանակ, նաև հայտարարվել է, որ Դենիել Ռեդկլիֆը և Օուեն Ուիլսոնը կատարելու են գլխավոր դերերը։ 2017 թվականի հոկտեմբերի 19-ին Սթիվ Բուշեմին փոխարինել է Ուիլսոնին Աստծու դերում ։ 2017 թվականի նոյեմբերին Dedline Hollywood և Variety ընկերությունները հայտարարել են, որ Ջերալդին Վիսվանաթհան, Կարան Սոնին, Ջոն Բասը և Սաշա Կամպերեն միացել են հիմնական դերասանական կազմին ։ 2018 թվականի մարտի 25-ին հայտարարվել է, որ Լոլի Ադեֆոպը միացել է հեռուստասերիալին որպես գլխավոր դերակատարներից մեկը ։
Հիմնական նկարահանումներն անցկացվել են 2017 թվականի դեկտեմբերից մինչև 2018 թվականի հունվարը Ջորջիա նահանգի Ատլանտա քաղաքում և դրա շրջակայքում  ։ Նկարահանումները նաև անցկացվել են Նորքրոսում (Ջորջիա) 2017 թվականի դեկտեմբերի 29-ին և 2018 թվականի հունվարի 16-ին Ատլանտայի Պյեմոնտ քաղաքային այգում ։
Թողարկում
2018 թվականի դեկտեմբերի 5-ին թողարկվել է առաջին թիզերը, իսկ 2018 թվականի դեկտեմբերի 19-ին թողարկվել է լիարժեք թրեյլերը ։
2019 թվականի հունվարի 26-ին կայացել է պիլոտային էպիզոդի ցուցադրությունը Սանդենս կինոփառատոնում։ Ցուցադրության ժամանակ ներկա են եղել Դենիել Ռեդկլիֆը, Ջերալդին Վիշվանաթան, Կարան Սոնին և Սայմոն Ռիչը ։
Քննադատություն
Rotten Tomatoes պորտալում այն ստացել է 100-ից 73%՝ հիմնված 33 քննադատների արձագանքի հիման վրա, որը միջինում կազմել է 6,67/10 միավոր։ Ըստ եզրակացության. «Հեռուստասերիալում ավելի շատ հիացմունք է, քան ինտելեքտ, «Miracle Workers»-ը դա Դենիել Ռեդկլիֆի և Սթիվ Բուշեմիի աստղային ձգող և հիացնող տանդեմի գրազանց ներկայացում է» ։ Metacritic կայքը հեռուստասերիալին տվել է 100-ից 61 միավոր, որը հիմնվել է քննադատնրի 19 գրախոսությունների հիման վրա ։
Նշումներ
<references group="Ն"/>
Արտաքին հղումներ
Կատեգորիա:Ամերիկյան ֆենտեզի հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:Անգլերեն հեռուստասերիալներ Կատեգորիա:Ամերիկյան կատակերգական հեռուստասերիալներ
(8674) 1991 VA1
(8674) , աստերոիդ աստերոիդների գոտու արտաքին մասում։ Հայտնաբերվել է 1991 թվականի նոյեմբերի 4-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,22919 ա. մ., առավելագույնը մոտենում է 2,8811 ա. մ. հեռավորության վրա և հեռանում 3,5773 ա. մ. ։ Արեգակի շուրջ մեկ ամբողջական պտույտ է կատարում 2119,53 երկրային օրվա ընթացքում, իր ուղեծրով շարժվելով միջինում 0,169849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Դանուբյան իշխանություններ
1860-ական թթ. այդ իշխանությունները միավորվելով կազմեցին ներկայիս Ռումինիա պետությունը։
Կատեգորիա:Ռումինիա Կատեգորիա:Մոլդովա Կատեգորիա:Օսմանյան կայսրության պատմություն
Բալահովիտի պատմության և մշակույթի անշարժ հուշարձանների ցանկ (Կոտայքի մարզ)
Ծանոթագրություններ
Կատեգորիա:Կոտայքի մարզի հուշարձանների ցանկեր
Քրիստափոր Ռշտունի
Քրիստափոր եպիսկոպոս Ռշտունի, հայ հոգևորական, Ռշտունյաց եպիսկոպոս ։
Կենսագրություն
Քրիստափոր եպիսկոպոսը Ռշտունյաց եպիսկոպոս է ձեռնադրվել 560 թվականին, հաջորդելով՝ Սահակ Ռշտունի եպիսկոպոսին ։
Ծանոթագրություններ
Կատեգորիա:Հայ հոգևորականներ Կատեգորիա:Հայ եպիսկոպոսներ Կատեգորիա:Ռշտունիքի եպիսկոպոսներ Կատեգորիա:Ռշտունիներ
Պոալ
Պոալ (Poal, El Poal) մունիցիպալիտետ Իսպանիայոմ, մտնում է Լեյդա պրովինիցիայի մեջ (Կատալոնիայի ինքնավար համայնք)։ Մունիցիպալիտետը Պլա դը Ուրժել մարզի կազմում է։ Զբաղեցնում է 8.9կմ2։ 2010 թվականի տվյալներով ունի 622 բնակչություն։
Արտաքին հղումներ
Կատեգորիա:Իսպանիայի բնակավայրեր
Էլեկտրական ձեռնաշղթա
Էլեկտրական ձեռնաշղթա, էլեկտրական սարք, որը կիրառվում է տնային կալանքում, հսկողության տակ գտնվող կամ ազատության սահմանափակման ձևով պատժի դատապարտված անձանց համար՝ նրանց հետևելու և գտնվելու վայրը ճշտգրիտ իմանալու նպատակով, նախատեսված է մարմնին երկար կրելու համար և ունի կորպուսի հեռացման ու բացման վերահսկողության համար նախատեսված ներկառուցված համակարգ։
Կառուցվածք
Կառուցվածքային էլեկտրական ձեռնաշղթան կազմված է էլեկտրական մասերով հերմետիկ կորպուսից, երկու գոտիներից և կողպեքի հավաքածուից։ Շատ դեպքերում այն կրում են կոճերին, այդ իսկ պատճառով անգլերենում կոչվում է ankle monitor:
Որոշակի ընդմիջումներով այդպիսի ձեռնաշղթա է ուղարկվում իրավապահ մարմին, որը վերահսկում է ձեռնաշղթա կրող հանցագործի գործունեությունը, կա նաև ռադիոհաճախականության ազդանշան, որը տեղեկություններ է պարունակում հանցագործի շարժումների մասին։ Եթե նա դուրս գա իրեն թույլատրված սահմաններից, ապա վերահսկիչ մարմինները կստանան ազդանշան։
Պատմություն
Էլեկտրական ձեռնաշղթան հայտնագործել են Հարվարդի համալսարանի գիտնականները 1950-ական թվականներին, առաջին անգամ հանցագործի վրա փորձարկվել է 1983 թվականին։ 2007 թվականին ԱՄՆ-ում հայտնի է դրա կիրառման ավելի քան 130 000 դեպք, ինչպես նաև այն որոշ տարածում է գտել Մեծ Բրիտանիայում, սակայն եվրոպական այլ երկրներում առանձնապես տարածված չէ։
Արտադրություն
2010-ի օգոստոսի 28-ին Ռուսաստանի Դաշնային քրեակատարողական ծառայության կողմից հաստատվել է «Դատապարտյալների համակարգի ինստիտուտների կողմից վերահսկվող անձանց համար էլեկտրոնային ձեռնաշղթայի համակարգի ստեղծման և իրագործման հայեցակարգը»։ Այս խնդիրը լուծելու համար մասնագետները մանրամասն ուսումնասիրել են համաշխարհային փորձը և անցկացրել խորհրդակցություններ Ռուսաստանի Դաշնային քրեակատարողական ծառայության մասնագետների հետ։
Ռուսաստանում լայնորեն տարածվել է էլեկտրական ձեռնաշղթաների արտադրությունը։ Սակայն ռուսական ձեռնաշղթաների որակը այնքան ցածր էր, որ հանցագործներին հնարավորություն էր տալիս առանց հետքերի և դժվարությամբ հանել այն ։
Դեպքեր
Վրաստանի «Միասնական ազգային շարժում» կուսակցության քաղխորհրդի նախագահ, պատգամավոր Նիկանոր Մելիային, որը մեղադրվում էր Թբիլիսիում տեղի ունեցած ցույցերի ժամանակ անկարգություններ կազմակերպելու մեջ, էլեկտրական ձեռնաշղթա են հագցրել։
Նրան բացատրել են դրանից օգտվելու կարգը։ Ներկա են եղել ընդդմիդիր պատգամավորի փաստաբանները ։
Արվեստում
«Վազող մարդը» ֆիլմում բանտարկյալները վերահսկվում էին էլեկտրական ձեռնաշղթայի և էլեկտրական վզակապի միջոցով միաժամանակ։
Ծանոթագրություններ
Կատեգորիա:Իրավապահ մարմիններ
Փրկարարները
«Փրկարարները» (The Rescuers),  Ուոլթ Դիսնեյ ընկերության թվով 23-րդ լիամետրաժ մուլտֆիլմն է, որը ստեղծվել է 1977 թվականին։ Մարջերի Շարպ (առաջին հերթին «Փրկարարներ» «ՄԻս Բիանկա») գրքի էկրանավորումն էր։ Ամերիկական կազմակերպությունը |Motion Picture Association of America և Բրիտանական դասակարգումը շարունակեց բարձրացնել վարկանիշը։ Պրեմիերան տեղի է ունեցել ԱՄՆ-ում 1977 թվականի հուլիսի 22-ին։ Ուրիշ երկրներում մուլտֆիլմը կրկնօրինակվել է տարբեր լեզուներով։ 1983 թվականին և 1980 թվականի վերջերին մուլտֆիլմը վերաթողարկվեց։
Սյուժե
Մեր աշխարհում գոյություն ունի 2-րդ աշխարհ, որտեղ մկները մարդու կերպարանքով էին։ Նրանց եղբայրությունը այնքան ամուր էր, որ նրանք, ՄԱԿ-ին հավասար ստեղծում են իրենց փրկարարական կազմակերպությունը, որի մեջ մտնում էին պատվիրակները աշխարհի տարբեր երկրներից։ Մի անգամ 8 տարեկան որբ աղջիկ Պենին առևանգվել էր լոմբարդի չար սիրտ կառավարչի կողմից։ Դա արվել էր նրա համար, որ աղջիկը օգներ նրան գողանալ հսկայական ադամանդը («Հրեշի աչքը»)։ Բանն այն էր, որտեղ որ նա թաքնվում էր, շատ նեղ էր։ Պենին նետում է գրությունով շիշը ծով, որտեղ նա օգնություն էր խնդրում։ Շիշը ընկնում է մկների մոտ, դրանից հետո փրկարար մկները հավաքվում են շտաբ բնակարանում, որպեսզի որոշեն աղջկան օգնելու հարցը։ Որպես կամավոր Բիանկան գնում է օգնելու։ Նա նույնպես վերցնում է որպես օգնական հավաքարար Բերնարդին։ Եվ ահա Բիանկան և Բեռնարդը ուղևորվում են փնտրելու Պենիին։ Սկզբում նրանք սողոսկում են մանկատուն, որտեղից կորել էր Պենին։ Այդտեղ ծեր կատուն Ռուֆուսը տեղեկացնում է նրանց, որ Պենին անհետացել է. նրան առևանգել է տիկին Մեդուզան։ Բեռնարդը և Բիանկան ինքնաթիռով ուղևորվում են Մեդուզայի հետքերով։ Նա հասցնում է Բիանկային և Բեռնարդին Հրեշի ծովածոց։ Հետո առաջ են գալիս մի շարք վտանգավոր արկածներ։ Պենին հանում է ադամանդը, և տիկին Մեդուզան ընկնում է նրա հետևից, բայց անհաջողության է մատնվում։ Բեռնարդը և Բիանկան օգնում են տեղի բնակիչներին՝ մկներին, նապաստակներին և շատ շատերին։ Վերջում ըստ ավանդության բարին հաղթում է չարին։ Բեռնարդն ու Բիանկան որոշում են միշտ լինել միասին և օգնել միմյանց։
Գործող անձինք
Հնչյունավորել է Եվա Գաբորը։ Հնչյունավորեց Բոբ Նյուխարտը։ Հնչյունավորեց Միչել Ստեսին։ Հնչյունավորեց Ջեռալդին Պեյջը։
Ծանոթագրություններ
Կատեգորիա:Մուլտֆիլմեր կատուների մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական վեպերի էկրանավորումներ Կատեգորիա:Ամերիկյան ֆիլմեր հասունացման տարիքի մասին
Էլժբետա Զավացկա
Էլժբետա Զավացկա (Elżbieta Zawacka. ), նաև հայտնի է իր անվանական նշանով՝ Զո, լեհ պրոֆեսոր, սկաուտ հրահանգիչ, Մեծ Բրիտանիայի հատուկ գործողությունների գործակալ, Երկրորդ համաշխարհային պատերազմի ժամանակ Լեհական դիմադրության շարժման մարտիկ ։ Լեհական բանակի բրիգադի գեներալ (լեհական բանակի պատմության մեջ երկրորդ և վերջին կինը, որն ունի այս կոչումը). մայիսի 3-ին նախագահ Լեխ Կաչինսկիու նախաձեռնությամբ այս կոչումը շնորհվել է անձամբ։ Հայրենի բանակի համար սուրհանդակ էր՝ նամակներ և այլ փաստաթղթեր էր փոխանցում նացիստների կողմից օկուպացված Լեհաստանից՝ Լեհաստանի վտարանդի կառավարությանը և հակառակը ։ Նրա սովորական երթուղին ձգվում էր Վարշավայից Բեռլին և Շվեդիայից Լոնդոն։ Նաև պատասխանատու էր հայրենի բանակի այլ սուրհանդակների երթուղիների կազմակերպման համար ։
Կենսագրություն
Զավացկայան ծնվել է Թորուն քաղաքում, որն այն ժամանակ գտնվում էր Պրուսական Լեհաստանի կազմում։ Ավարտել է Պոզնանի համալսարանը՝ մաթեմատիկոսի մասնագիտությամբ։ 1930-ականների վերջերին աշխատել է որպես ուսուցչուհի մի քանի միջնակարգ դպրոցներում, միաժամանակ աշխատելով որպես հրահանգիչ Przysposobienie Wojskowe Kobiet (կանանց ռազմական պատրաստություն) կիսառազմական կազմակերպությունում ։ Վերմախտի լեհական արշավի ժամանակ Զավատսկայան եղել է կանանց ռազմական պատրաստության Սիլեզիայի շրջանի հրամանատարը, ինչպես նաև մասնակցել է Լվովի պաշտպանությանը ։
1939 թվականի հոկտեմբերին միացել է Զինված պայքարի միության Սիլեզիայի մասնաճյուղին՝ «Զելմա» կեղծանունով, որը հետագայում փոխվել է «Զո»-ի։ 1940 թվականի վերջին նրան տեղափոխեցին Վարշավա, որտեղ սկսել է սուրհանդակային գործունեություն։ Նա նաև ներկայացուցիչ էր Ներքին բանակի արտաքին հարաբերությունների վարչությունում։ 1943 թվականի փետրվարին Գերմանիայի, Ֆրանսիայի և Իսպանիայի միջով ճանապարհորդել է Ջիբրալթար, որտեղից նրան ինքնաթիռով տեղափոխել են Լոնդոն։ Մեծ Բրիտանիայում զբաղվել է պարաշյուտային սպորտով։
1944 թվականին Զավացկայան մասնակցել է Վարշավայի ապստամբությանը և ձախողումից հետո մեկնել Կրակով, որտեղ շարունակել է իր ընդհատակյա գործունեությունը։ 1945 թվականին միացել է հակակոմունիստական կազմակերպությանը, որը կոչվում էր «Ազատություն և անկախություն» (WiN), սակայն հեռացել է և սկսել դասավանդել ։
1951 թվականին Զավացկայային ձերբակալել են Հանրային անվտանգության նախարարության գործակալները, որոնք նաև խոշտանգել են նրան։ Նա դատապարտվել է 10 տարվա ազատազրկման դավաճանության և լրտեսության համար, սակայն շուտով նրա պատժաչափը կրճատվել է՝ ազատ է արձակվել 1955 թվականին։ Բանտից ազատվելուց հետո Զավացկայան դոկտորի կոչում է ստացել Գդանսկի համալսարանում։ Նա եղել է Նիկոլայ Կոպեռնիկոսի համալսարանի մանկավարժության ինստիտուտի պրոֆեսոր, որտեղ հիմնել է անդրագոգիայի ամբիոնը։ 1978 թվականին Նա թողել է դասավանդումը, երբ Լեհաստանի անվտանգության ծառայությունը փակել է իր բաժինը։ Նաև եղել է Ներքին բանակի զինվորների համաշխարհային միության ակտիվ անդամ և 1980-ականներին համագործակցել է «Համերաշխություն» արհմիության հետ ։
Ծանոթագրություններ
Կատեգորիա:Լեհ գեներալներ Կատեգորիա:Կին Կատեգորիա:Լեհեր Կատեգորիա:Կանայք քաղաքականությունում Կատեգորիա:Քաղաքական գործիչներ Կատեգորիա:Վիքիպեդիա:ՈՒՎ 2023-ի հոդվածներ
(218) Բիանկա
(218) Բիանկա (Bianca), աստերոիդ աստերոիդների հիմնական գոտում։ Հայտնաբերվել է 1880 թվականի սեպտեմբերի 4-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,669331 ա. մ., առավելագույնը մոտենում է 2,3601 ա. մ. հեռավորության վրա և հեռանում 2,9786 ա. մ., իսկ Երկրի ուղեծրին Բիանկա աստերոիդը նվազագույնը մոտենում է 1,3951 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1592,95 երկրային օրվա ընթացքում, իր ուղեծրով շարժվելով միջինում 0,225996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,19° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1880 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անուֆրիևա (գետ)
Անուֆրիևա (Ануфриева), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ներիցա գետի ձախ ափին՝ 143 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Փոթորիկ (Marvel Comics)
Փոթորիկ, այլ կերպ՝ Ամպրոմպ (Storm), իրական անուն՝ Օրորո Մոնրո (Ororo Munroe), հորինված կերպար, Marvel Comics կոմիքսների հրատարակության մուտանտ-սուպերհերոսուհի։ Նախկինում Իքս մարդկանցից մեկը, այժմ՝ Վականդայի կառավարող թագուհին, այն բանից հետո, երբ ամուսնացավ Վականդայի թագավոր՝ Սև հովազի հետ։ Բաժանված է ։ Ստեղծել են գրող Լեն Վինը և նկարիչ Դեյվիդ Կոկրումը, և առաջին անգամ հայտնվել է Giant-Size X-Men #1 (մայիս, 1975) համարում՝ դառնալով առաջին սևամորթ հերոսուհին։ 1975-2005 թվականներին Փոթորիկը եղել է հիմնական Իքս մարդկանցից մեկը՝ հաճախ հանդես գալով որպես առաջնորդ։
Երկրաշարժ (ֆիլմ, 2016)
«Երկրաշարժ» («Землетрясение»), ռուս-հայկական գեղարվեստական ֆիլմ-աղետ, որը պատմում է 1988 թվականի դեկտեմբերի 7-ին Հայաստանում տեղի ունեցած Սպիտակի երկրաշարժի մասին։ Ֆիլմը առաջադրվել է «Օսկար» մրցանակի Հայաստանի կողմից լավագույն օտարալեզու ֆիլմի համար ։ Ավելի ուշ կինոակադեմիան չեղարկել է մրցանակի առաջադրված ցանկից, այն բանի համար, որ նրանք չեն արձագանքել ներկայացված պահանջներին ։
Սյուժե
Ֆիլմը պատմում է 1988 թվականի դեկտեմբերի 7-ի իրադարձությունների մասին, երբ Հայաստանում տեղի ունեցավ երկրաշարժ (6,8 մագնիտուտ ուժգնությամբ), որը տարածվեց գրեթե ողջ հանրապետությունով մեկ։ Ավերվել են Սպիտակ, Գյումրի, Վանաձոր, Ստեփանավան քաղաքները և ևս 300 բնակավայրեր։ Զոհվել է ավելի քան 25 հազար մարդ, 19 հազարը դարձել են հաշմանդամ, իսկ ավելի քան կես միլիոն մարդ մնացել են առանց ապաստարանի։
Փոթորիկ (Marvel Comics)
Փոթորիկը հանդիսանում է ամենահայտնի Իքս մարդկանցից մեկը, ով հաճախ հայտնվել է կոմիքսների մեծամասնությունում, մուլտսերիալներում, վիդեոխաղերում, նաև 6 լիամետրաժ ֆիլմերում, որտեղ նրա դերը կատարել են դերասանուհիներ՝ Հոլի Բերին (Իքս մարդիկ, Իքս մարդիկ 2, Իքս մարդիկ։ Վերջին մարտը, Իքս մարդիկ։ Անցած ապագայի օրերը) և Ալեքսանդրա Շիփը (Իքս մարդիկ։ Ապոկալիպսիս և Իքս մարդիկ։ Խավարի փյունիկ)։
Երկրաշարժ (ֆիլմ, 2016)
Սյուժե
Բնության աղետի ֆոնի վրա առանձնանում է երկու հերոսների, 45-ամյա Կոնստանտին Բերեժնովի և 20-ամյա Ռոբերտ Մելքոնյանի, պատմությունը։ Ճակատագիրը առաջին անգամ չէ որ նրանց ծանր հարված է հասցնում, շատ տարիներ առաջ Բերեժնովի մեղքով տեղի ունեցած ավտովթարի ժամանակ մահացել են Ռոբերտի ծնողները։ Կոնստանինը մի քանի տարի անցկացրել է բանտում, իսկ փոքրիկ Ռոբերտը ապաստանել էր իր հարազատների մոտ։ Տարօրինակ զուգադիպությունից հետո Բերեժնովը վերադառնում է իր ընտանիք հենց սարսափելի երկրաշարժի օրը. նրան սպասում էին կինը, աղջիկը, որդին և Ռոբերտը, ով այդպես էլ չներեց նրան իր ծնողների մահվան համար։ Ճակատագրի հեգնանքով, հերոսները հայտնվում են նույն փրկարարական ջոկատում, բայց միմյանց միանգամից չեն ճանաչում ։
Փոթորիկ (Marvel Comics)
Հրատարակման պատմություն
Փոթորիկը դարձել է կոմիքսների առաջին սևամորթ հերոսներից մեկը և առաջին սևամորթ կին սուպերհերոսուհին, աշխարհի երկու ամենամեծ՝ Marvel Comics և DC Comics կոմիքսների հրատարակությունների հիմնական կամ երկրորդական կերպարներում ։ 1975 թվականին՝ մինչ այդ երկու ընկերությունների կերպարի ստեղծումը, նախորդել են միայն մի քանի տղամարդ կերպարներ։ Ավելի վաղ նրա սևամորթ սուպերհերոսներն էին Գեյբ Ջոնսը (1963), Սև հովազը (1966), Բիլ Ֆոստերը (1966), Սարդ-մարդի երկրորդական կերպար Ջո Ռոբերտսոնը (1967), նրա որդի Ռենդին (1968) և Հոբի Բրաունը (1969), Լյուկ Քեյջը (1972), Բլեյդը (1973), Բազեն (1969) և Էբի Բրաունը (1969)։ DC Comics-ում դրանք եղել են Մել Դունկանը (1970), Կանաչ Լապտեր՝ Ջոն Ստյուարտը և ընթացքում Միսս Հրաշքը՝ Շիլո Նորման (1976)։
Marvel-Զոմբի
Փոթորիկը, Թորի, Բժիշկ Սթրենջի, Գիշերային օձի և Հսկայի հետ, ընկնում են վարակված Ֆանտաստիկ քառյակի ձեռքը և դառնում է զոմբիներից մեկը։ Հետո հարձակվում է Բժիշկ Դումի ամրոցի վրա այլ զոմբի սուպերհերոսների հետ, իսկ հետո ամայացած Նյու Յորքում, այլոց հետ փորձում է բռնել ժամանած Արծաթե սերֆինգիստին և, ամենայն հավանականությամբ, մահանում է այն բանից հետո, երբ յոթ զոմբիները (Հենք Փիմ, Կապիտան Ամերիկա, Կուղխ, Սարդ մարդ, Հալք, Երկաթե մարդ և Լյուք Քեյջ) ստանում են նրա ուժերը և այրում մնացածին։
Երկրաշարժ (ֆիլմ, 2016)
Ծանոթագրություններ
Կատեգորիա:2016 ֆիլմեր Կատեգորիա:Հայերեն ֆիլմեր Կատեգորիա:Ռուսերեն ֆիլմեր Կատեգորիա:2010-ականների դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական ֆիլմեր
Փոթորիկ (Marvel Comics)
Տուն M
Երբ Ալ կախարդուհին փոխում է աշխարհը «House of M»-ի իրադարձություններում, Փոթորիկը դառնում է Քենիայի արքայադուստր։ Վերջնական մարտում Շելման կլանում է նրա բոլոր ուժերը։
Ultimate Փոթորիկ
Ուլտիմեյտ տիեզերքում Փոթորիկը հանդիսանում է Ultimate X-Men թիմի հիմնադիրներից մեկը։ Այդ որակով նա առաջին անգամ հայտնվել է 2001 թվականին և ստեղծվել է գրող Մարկ Միլլարի և նկարիչ Ջո Քեսադայի կողմից։ Միլլարը, որը զբաղվում էր սերիաները գրելով, մինչև 2003 թվականը, բնութագրել է Օրորոյին որպես ոչ լեգալ էմիգրանտի Մարոկկոյից, որն ապրել է Աթենքում, Տեխաս նահանգում և եղել է մեքենաների մրցաշավորդ՝ մինչ Իքս մարդկանց գալը։
Փոթորկի մայրը եղել է քենիացի արքայադուստր, հայրը՝ ամերիկացի ֆոտոլրագրող։ Երբ Օրորոն 5 տարեկան էր, նրանց տան վրա ռումբ է ընկնում, և նրա ծնողները մահանում են։ Օրորոն մի քանի օր պառկած է եղել տան ավերակների տակ՝ մինչ օգնականների նրան գտնելը։ Դրա հետևանքով նրա մոտ առաջացավ կլաուստրոֆոբիա։ Մի օր նա դարձավ անտուն որբ, որը չուներ ո՛չ ընկերներ և ո՛չ էլ ազգականներ, որոնք կարող էին նրան օգնել։ Նա սկսել է թափառել, իսկ հետ նաև գողանալ։ Երբ Օրորոն մեծացավ, նա դարձավ ավտոմեքենաների մասնագիտացված ավտոարշավորդ։ Հաճախ ոստիկանությունից փրկվելու համար նա օգտագործել է իր եղանակին տիրապետելու ունակությունները։ Մագնետոն իմանում է նրա զարմանահրաշ հնարավորությունների մասին և նրան առաջարկում է միանալ Մուտանտների եղբայրությանը։ Բայց Օրորոն հրաժարվում է։ Երբ Օրորոն հերթական անգամ փորձում էր մեքենա վարել, նրան բռնում է ոստիկանությունը։ Բախտի բերմամբ նրան այդ ժամանակ ցուցակագրում է ցերեբրոն՝ Քսավյեի համակարգիչը։ Պրոֆեսորը ուղարկում է Ջինա Գրեյին՝ Օրորոյին ազատելու։ Ջինան ներշնչում է բանտապետին, որ նա ՀԴԲ-ի գործակալ է, որին ուղարկել են տարօրինակ մրցարշավորդի հետ իրավիճակը հասկանալու համար և Օրորոյին վերցնում է իր հետ։ Շուտով Օրորոն դառնում է Իքս մարդիկ թիմի անդամ և ստանում է նոր անվանում՝ Փոթորիկ։ Նա հույս ուներ, որ պրոֆեսոր Քսավյեն նրան կսովորեցնի նրան ճիշտ օգտագործել իր սուպերունակությունները և կօգնի նրան սկսել նոր կյանք, որը կապ չունի քրեականության հետ։
Ի տարբերություն պաշտոնական Փոթորկի՝ նրա Ուլտիմեյտ տարբերակը ամենասկզբում խնդիրներ է ունենում իր ունակությունների կառավարման հետ։ Ի տարբերություն նրա պաշտոնականի, նրա կենսագրության մեջ Փոթորիկը ունի բարդ հարաբերություններ Իքս մարդկանց այլ անդամների հետ՝ Գազանը, որի նկատմամբ նա հետաքրքրություն էր տածում, չնայած, որ նա ուներ յուրահատուկ գազանային արտաքին, իսկ ինքը՝ Գազանը, որը բարդույթավորվում էր իր արտաքինից, սկզբից չէր կարողանում հասկանալ, թե ինչով է նա դուր եկել գրավիչ Օրորոյին։
Մագնետոյի կազմակերպած Նյու Յորքի վրա հաձակումից հետո, շատ Իքս մարդիկ մահանում են, այդ թվում նաև՝ Կուղխը, Գիշերային օձը, Գազանը, Կիկլոպը և շատ այլն։ Փոթորիկը շատ քչերից է ում հաջողվում է ողջ մնալ՝ Քիթի Փրայդի, Հսկայի, Ջին Գրեյի, Սառույց-մարդու և Ռոուգի հետ։
Ուլտիմատումից հետո, Օրորոն Հսկայի հետ հանձնվում է իշխանություններին։ Բանտարկյալների կայանատեղիում նա ունի կապեր պահակների հետ, բայց երբ Վալերի Կուպերը բացահայտում է գաղտնիքը այն մասին, որ մուտանտները ստեղծվել են կառավարության կողմից, Օրորոն ստեղծված ստից կորցնում է համբերությունը։ Երբ Ստեյսի Իքսը ռևոլյուցիա է սկսում, Փոթորիկը որոշում է փոխել իմիջը, հետո ոչնչացնում է պահակներին, որոնք պահպանում էին բանտարկյաների կայանատեղին և ապստամբություն է բարձրացնում։ Այն բանից հետո, երբ մուտանտները սկսում են ամեն ինչ ավերել, Փոթորիկը ազատում է Հսկային, հետո նա իմանում է, որ Ստեյսի իքսը որոշել է մահապատժի ենթարկել կայանատեղիի պահակներին։ Փոթորիկը խառնվում է և առաջարկում է քվեարկություն անց կացնել, կայանատեղիի աշխատակիցներին ողջ թողնելու կամ սպանելու միջև։ Ձայները հավասարաչափ են բաշխվում, բայց հետո հայտնվում է Պետրը և սպանում է երկրպագուներից մեկին, ինչով Փոթորկի մոտ հիասթափություն է առաջացնում։ Բայց կայանատեղիի վրա հարձակվում են պահակների բանակը, իսկ Փոթորիկը Գեներալ Ուոլքերի և մնացած մուտանտների հետ թաքնվում են Նեբրովթներից։ Նեբրովթների հարձակումից հետո Օրորոն միայնակ թափառում է ԱՄՆ-ի հարավ-արևմուտում գտնվող անապատում։ Մուտանտների դեմ Քիթի Փրայդի և Ֆյուրիի պայքարի ժամանակ, նա խառնվում է պայքարին և կայծակի ուժի շնորհիվ ոչնչացնում է Նեբրովթներից շատերին։ Փոթորիկը այն քսան մուտանտներից է, որոնք հրաժարվել են Կապիտան Ամերիկայի առաջարկից՝ մուտացիան բուժելու։ Քսան մուտանտների հետ նա հասնում է նոր ապաստարան Յուտայի հարավ-արևմուտքում, որտեղ որոշ մուտանտներ դժգոհ էին իրադարձությունների այդպիսի շրջադարձից։ Իսկ Նոմին որոշում է փոխել մուտանտների առաջնորդին և քվեարկություն է անց կացնում, Օրորոն, ինչպես նաև մուտանտներից շատերը, քվեարկում են Քիթիի օգտին։
Ուժեր և ունակություններ
Փոթորիկը հանդիսանում է աշխարհի ամենաազդեցիկ մուտանտներից մեկը և ցուցադրում է շատ ունակություններ, որոնցից շատերը հանդիսանում են նրա իշխանությունը եղանակի նկատմամբ ։ Փոթորիկը ցուցադրում է նաև, երկրագնդի տարբեր վայրերից, եղանակի բոլոր տեսակներին կառավարելու փսիոնիկ ունակությունը։ Նա կարողացել է նաև ազդել երկրի էկոհամակարգի վրա, իսկ մի քանի անգամ նաև ոչ երկրագնդային։ Նրա իշխանության տակ է ցանկացած տեսակի տեղումներ բերելը, իջեցնել կամ բարձրեցնել ջերմաստիճանը, փոխել օդի խոնավությունը կամ մոլեկուլյար աստիճանի վրա ջրի ներծծման շատացումը կամ քչացումը, նաև կայծակ և մթնոլորտային էլեկտրականության այլ ձևեր բերելը և մթնոլորտային ճնշումը ամբողջությամբ վերահսկելը։ Նրա լիակատար իշխանության տակ են գտնվում օդերևութաբանական փոթորիկները, ներառյալ՝ տորնադոն, ամպրոպը, ձյունաբուքը և մրրիկները, նաև մառախուղները։ Նաև նա կարող է կանչել ոչ միայն այդ տարրերային աղետները, այլ նաև ցրել դրանք, թողնելով միայն բաց երկինք։
Մթնոլորտի վրա հստակ վերահսկումը Փոթորկին թույլ է տալիս ստեղծել յուրահատուկ եղանակային էֆեկտներ։ Նա կարող է տեղումներ բերել ավելի ցածր կամ ավելի բարձր վայրերում, քան այն, որը սովորական է համարվում նրանց համար, ստեղծել օդային հեղեղներ մեկ կետում և ցանկացած ուղղությամբ տեղափոխվելով՝ թույլատրել շրջապատող էլեկտրականությանը անցնել իր մարմնի միջով, որպեսզի հետո ստեղծի էներգետիկ պայթյուններ և ազատ սառնամանիքներ, որը կարող է սառեցնել առարկաներ և մարդկանց, հավաքել մթնոլորտային աղտոտող նյութերը և նրանց օգնությամբ բերել թթվային անձրևներ և թունավոր մառախուղներ։ Իր ի ծնե ուժին լրացում է նաև թռչելու ունակությունները՝ կանչելով բավականին ուժեղ քամիներ, որպեսզի պահի նրա և մնացածի քաշը, ինչը նրան հնարավորություն է տալիս թռչելու մեծ տարածություններով և արագություններով։ Նրա ուժերը այնքան մեծ են, որ նա կարող է իրեն ենթարկել մարդու թոքերի թթվածինը։ Փոթորիկը կարող է ազդել ներքին ականջի ճնշման վրա, ինչը շատ ուժեղ ցավ է պատճառում մարդուն։ Նա նաև ունի մառախուղները և սմոգները բեկելու ունակություն, որպեսզի որոշակիորեն թափանցիկ թվա, իսկ ուշ կոմիքսներում՝ անտեսանելի։